**O b r a z l o ž e nj e****Prijedloga odluke o proglašenju šetališta Carmen Sylve dobrom od lokalnog kulturno-povijesnog i društvenog značenja**

**Pravni osnov**

Člankom 22. Zakona o zaštiti i očuvanju kulturnih dobara (“Narodne novine broj 145/24) propisano je da za dobro od lokalnog kulturno-povijesnog i/ili društvenog značenja, koje nije prethodno upisano u Registar kulturnih dobara Republike Hrvatske, predstavničko tijelo županije, Grada Zagreba, grada ili općine može proglasiti zaštitu, ako se nalazi na njihovu području. Istim člankom propisano je da ako se za navedeno dobro naknadno utvrdi status kulturnog dobra, na isto primjernjuju mjere zaštite i očuvanja određene za to kulturno dobro. Predstavničko tijelo za dobro koje proglašava zaštićenim određuje mjere zaštite i očuvanja. Odluku je donositelj dužan dostaviti Ministarstvu kulture radi upisa u Evidenciju dobara od lokalnog značenja.

Šetnica Carmen Sylve navodi se u Prostornom planu uređenja Grada Opatija (2021.) među građevinama od posebnog značaja za Grad Opatiju (čl. 15, st. 2 alineja b). Prostornim planom štite se svi povijesni putovi i stubišta (čl. 126) te posebno ističe Carmen Sylve kao prirodno područje čiju zaštitu treba preispitati odnosno pojačati (čl. 120), pa je razlog za donošenje ovakve Odluke ekspliciranje navedenog u Prostornom planu. Člankom 106. st. 2. propisuje se mjera oslobađanja od prometa i obnova svih povijesnih šetnica, javnih pješačkih staza i stubišta, a među kojima eksplicitno šetnice Carmen Sylve. U Urbanističkom planu uređenja naselja Opatija navedeno se ponavlja i izravno predlaže zaštita šetnice Carmen Sylve. Preciznije, u čl. 68, traži se obnova, uređenje te oslobađanje od kolnog prometa, s naglaskom da se realizacijom Liburnijske obilaznice ne smiju narušiti glavni tradicionalni pješački pravci, čl. 93 st.2. propisuje obavezno očuvanje postojeće strukture vegetacije, čl.106. predlaže zaštititi šetnicu Carmen Sylve u kategoriji Spomenik parkovne arhitekture.

**Razlozi za donošenje ove Odluke**

Prostor koji se danas naziva šumsko šetalište Carmen Sylve (dalje: Šetalište) izvorno pripada predturističkoj fazi u životu Opatije, predstavljajući dio sklopa većeg broja staza opatijskog zaleđa koji je spajajući lijehe voćnjaka i povrtnjaka, maslinika i vinograda, tekao paralelno s morskom obalom i povezivao područje iznad Voloskog, na krajnjem sjeveroistoku, s područjem iznad Slatine i preko potoka Vrutki Vasansku te dalje vodio prema Ičićima i Poljanama.

Šumsko šetalište Carmen Sylve formirano je 1901. godine inicijativom i financijskom pomoći rumunjskog kralja Karola I, a ime je dobilo po pseudonimu njegove supruge kraljice Elizabete. Uz minimalne intervencije kojima je glavna staza definirana prirodnim kamenim rubnjacima, u istu su ugrađena dva natkrivena vidikovca centralnog tlocrta za odmor Vela i Mala Fortica, izrađena je klupa u kamenu, ugrađene su ploče sa stihovima na francuskom jeziku, najvjerojatnije same Carmen Sylve, i zahvala graditelju, kotarskom kapetanu barunu Arthuru von Schmidt-Zabiérowu te drveni most Littrowa, a sve je to stazu činilo atraktivnom za šetnju u ambijentu sasma drugačijeg tipa od onoga uz more. Prvotno se šetalište zvalo Šumski put kralja Karola, a manji vidikovac po Carmen Sylvi.

Krajobrazna vrijednost Šetališta uređenog na samom početku 20.st. proizlazi iz dva bitno različita karaktera krajobraza koji se duž trase izmjenjuju: onoga koji se veže uz obradive površine i naselja predturističke Opatije i dijelova netaknute prirode koju predstavljaju sjenoviti šumski krajolici, usjeci i kanjoni.

Upravo je na ovom prostoru prirodna šuma lovora (Laurus nobilis) danas najočuvanija na širem opatijskom području (Ujčić, Brozović, Karlović, 2010.). Iznimnu vrijednost opatijskih lovorovih šuma potvrdili su brojni strani (Rikli, 1943.; Eberle, 1965) te domaći autori (Hirc, 1891.; Adamović, 1929.; Domac, 1955.). Adamović (Adamović, L. 1929.: *Die Pflanzenwelt der Adrialänder*. Verlag von Gustav Fischer, Jena; prema Ujčić, I., Brozović, G., Karlović, K., 2010.: *Analiza zastupljenosti lovora na području Opatije*) navodi kako „nigdje na Jadranu, pa čak niti u raskošnoj, izabranim raslinjem dekoriranoj talijansko-francuskoj Rivijeri ne može pronaći tako izvorne i brojne kolekcije, dapače šume lovora, kao u Opatiji. Opatija stoji tom smislu sama i jedinstvena na cijelom svijetu.“ Urbanizacija Opatije imala je negativan utjecaj na šume lovora, stoga se najbujnije šume lovora nalaze upravo u dijelovima kojima prolazi Carmen Sylve, na nadmorskim visinama između 100 i 150 metara, posebice u depresijama potoka. Svjetski značaj i jedinstvenost, odnosno ono što je Opatiju razlikovalo od drugih mondenih balnearnih lječilišta, najvjerojatnije je i počivalo u gustoj rasprostranjenosti lovora. Parkovi i perivoji Opatije nastajali su uz duboko poštivanje zatečene vegetacije, posebno lovora kojem su tek dodavane egzotične vrste. I dok obalna šetališta grade i drugi gradovi i mjesta uz morsku obalu, šumsko šetalište kao što je Carmen Sylve u Opatiji nije moguće izgraditi u zaleđu bez šuma.

Lovorove šume i aromatično bilje ne samo posebna vrijednost Šetališta, već i pokretač njegovog novog društvenog aspekta, koje traje do danas. U vrijeme formiranja Šetališta Opatija se ubrzano razvija u klimatsko lječilište pa je ono korišteno i kao dio terapijskog programa (Max Joseph Örtel, *Terrainkurort*). Pritom je Opatija postala nadaleko poznata kao lječilište za plućne i srčane bolesti, na što je utjecao blagotvorni učinak aerosola nastalog miješanjem morskog zraka bogatog soli i zraka s Učke (ljekovitost je dokazao i promovirao Leopold Schrötter von Kristelli, kao i za Lošinj), kao i znanstveno dokazana djelotvornost udisanja isparenih eteričnih ulja lovora i aromatičnog bilja (Juraj Matija Šporer te kasnija istraživanja) duž opatijskih šetnica.

Kroz cijelo 20.stoljeće šetalište je mjesto opatijskih društvenih okupljanja, dnevnih druženja i rekreacije, te nastavka u vidu večernje zabave i plesa u restoranu *Fortica* smještenog u neposrednoj blizini Vele fortice, izvorno naziva Aurora Höhe (Zorin put).

Šetalište obiluje i drugim tragovima antropogenog kulturnog krajobraza. Kako se može uočiti na crno-bijelim fotografijama iz vremena rumunjskog kraljevskog para, kojem pripisujemo njegovo formiranje i popularizaciju, dijelovi Šetališta prolaze i područjem poljoprivredne namjene prostora, koji je „hranio“ turističku Opatiju i s njome koegzistirao. Tragovi ove jednako važne ere u povijesti grada, vidljivi su u obliku ograđenih parcela, stepenastih vrtova i stubišta, građenih tehnikom suhozidanja. Prema tek početnim etnološkim analizama autora Grge Frangeša riječ je o zanatski iznadprosječnoj obradi koja se očituje u tzv. priklesavanju lica zidova.

Kako se iz gore opisanog može zaključiti, Šetalište Carmen Sylve prostor je od izrazitog krajobraznog značaja – prirodnog i antropogenog te predstavlja ne samo šumski pandan opatijskom obalnom šetalištu, već i puno stariju „vezu“ sa prošlošću Opatije. Također, Šetalište s pripadajućim bujičnim potocima čini mrežu zelenih koridora koji osiguravaju očuvanje bio-ekoloških veza ovog trenutno dominantno prirodnog prostora, što je od izuzetne važnosti za buduću sliku i vrijednost grada.

**Temeljna pitanja koja treba urediti ovom Odlukom**

Ovom se Odlukom treba utvrditi područje obuhvata dobra od lokalnog kulturno-povijesnog i društvenog značenja i mjere zaštite i očuvanja istog.

Šetalište se prostire od katastarske općine Vasanska do katastarske općine Pobri u smjeru jugozapad - sjeveroistok, a podrazumijeva pješački put Carmen Sylve, putove koji su njegove glavne vertikalne spojnice sa centrom Opatije te sačuvani dio povijesnog puta u Bregi (Evićev put) do naselja Pobri, posebice uređeni izvor potoka Vrutki, i prevladavajuće šumski prostor širine 30 metara s obje staze navedenih putova.

Ovom Odlukom utvrđuju se mjere zaštite i očuvanja sukladno Zakonu.

Obuhvat Dobra je prikazan zasebnim grafičkim prilogom koji je sastavni dio ove Odluke.

**Financijski učinak Odluke**

Sama Odluka nema utjecaja na Proračun. Predlaže se u budućim proračunima predvidjeti na godišnjoj razini određena sredstva od minimalno 5000 EUR za redovno održavanje, te posebno predvidjeti sredstva za izradu stručne povijesno krajobrazne podloge, koju može izrađivati i sam nadležni Odjel, uz kasniju potvrdu nadležnih tijela, kao što je Konzervatorski odjel u Rijeci.

**Obrazloženje sadržaja Odluke**

Člankom 1. predlaže se šetalište Carmen Sylve proglasiti dobrom od lokalnog kulturno-povijesnog i društvenog značenja.
Člankom 2. utvrđena je površina zaštite na kojoj se Šetalište nalazi.
Člankom 3. propisane su mjere za zaštitu Šetališta.
Člankom 4. određuje se svrha zaštite Šetališta.
Člankom 5. utvrđuje se stupanje na snagu Odluke.

O ovom prijedlogu Odluke održat će se javno savjetovanje u trajanju od 30 dana, od 6.listopada 2025. do 4.studenog 2025.

**Predlagateljica:**

Dr.sc. Neva Slani

**Prijedlog Odluke o proglašenju šetališta Carmen Sylve dobrom od lokalnog kulturno-povijesnog i društvenog značenja**

Na temelju članka 22. Zakona o zaštiti i očuvanju kulturnih dobara ("Narodne novine" broj 145/24) i članka 29. Statuta Grada Opatije ("Službene novine Primorsko-goranske županije" broj 49/23) Gradsko vijeće Grada Opatije na sjednici održanoj \_\_\_\_\_\_\_\_\_\_\_\_godine donijelo je

**ODLUKU
o proglašenju šetališta Carmen Sylve dobrom od lokalnog kulturno-povijesnog i društvenog značenja**

**Članak 1.**

Ovom se Odlukom Šetalište Carmen Sylve proglašava dobrom od lokalnog, kulturno-povijesnog i društvenogznačenja.

**Članak 2.**

Dobro od lokalnog kulturno-povijesnog i društvenog značenja iz članka 1. ove Odluke (u daljnjem tekstu: Dobro) nalazi se na području koje se proteže od k.o. Vasanska na jugozapadu do k.o. Pobri na sjeveroistoku i zahvaća katastarske čestice samog pješačkog puta Carmen Sylve, javnog dobra u općoj uporabi u vlasništvu Grada Opatije, kao i takozvane Vele Fortice i Puta za Forticu: k.č. 1802 k.o. Opatija, k.č. 1812 k.o. Opatija, k.č. 1853/1 k.o. Opatija, k.č. 1853/2 k.o. Opatija, k.č. 817/6 k.o. Opatija, k.č. 1049/1 k.o. Volosko, k.č. 1286/1 k.o. Volosko, k.č. 1287/2 k.o. Volosko, k.č. 1331/1 k.o. Volosko, k.č. 1331/2 k.o. Volosko, k.č. 811/1 k.o. Pobri, k.č. 811/2 k.o. Pobri, k.č. 804/2 k.o. Pobri, k.č. 804/3 k.o. Pobri, kartografski označeni dio k.č. 804/3 k.o. Pobri, k.č. 1028 k.o. Volosko;

te prolazi česticama gdje nije katastarski izdvojen, k.č. 1047 k.o. Opatija, k.č. 1050/1 k.o. Volosko, k.č. 1091/4 k.o. Volosko, k.č. 1288/2 k.o. Volosko, k.č. 1290/1 k.o. Volosko, k.č. 1290/2 k.o. Volosko, k.č. 1290/3 k.o. Volosko, k.č. 770 k.o. Pobri, k.č. 771 k.o. Pobri, i u nastavku kartografski označeni dio 811/3 k.o. Pobri do Vele Fortice, te čestice koje se štite dijelom ili u potpunosti, u pojasu širine 30 metara sa svake strane pješačkog puta Carmen Sylve, dio Evićevog puta do naselja Pobri i dijelovi vertikalnih pješačkih putova, poveznica dijelova Opatije s Carmen Sylvom:

- k.č.1/2, k.č. 2/2, k.č.3/2, k.č.5, k.č. 6/2, k.č. 10/1, k.č. 10/2, k.č.11, k.č.12, k.č.13, k.č. 14, k.č. 28, k.č. 30/2, k.č. 30/3, k.č. 33, k.č. 34/1, k.č. 34/2, k.č. 34/3, k.č. 35/1, k.č. 46, k.č. 56, k.č. 95, k.č. 96, k.č. 97, k.č. 98, k.č. 99, k.č. 100, k.č.101/1, k.č. 101/2, k.č. 102, k.č. 103, k.č. 104, k.č. 105, k.č. 106, k.č. 107, k.č. 108, k.č. 109, k.č. 110, k.č.111, k.č. 112, k.č. 113, k.č. 114, k.č. 115, k.č. 116, k.č. 117, k.č. 118, k.č.120, k.č. 121, k.č. 122, k.č. 124, k.č. 714, k.č. 720, k.č. 721, k.č. 722, k.č. 727, k.č. 728, k.č.729, k.č. 730, k.č. 731, k.č. 737, k.č. 738, k.č. 739, k.č. 759/2, k.č. 759/3, k.č. 760/1, k.č. 766/3, k.č. 767, k.č. 768/1, k.č. 768/2, k.č. 769, k.č. 770/2, k.č. 770/3, k.č.771, k.č. 772, k.č. 773, k.č. 774, k.č. 775, k.č. 776, k.č. 777, k.č. 779, k.č. 781/1, k.č.782, k.č. 783, k.č. 784/1, k.č. 784/2, k.č. 785/1, k.č. 785/2, k.č.786, k.č. 787, k.č. 789, k.č. 790, k.č. 791, k.č. 801/1, k.č. 801/2, k.č. 814/1, k.č. 815/1, k.č. 817/1, k.č. 817/5, k.č. 817/8, k.č. 1033/1, k.č. 1033/2, k.č. 1036, k.č. 1037, k.č. 1038, k.č. 1039, k.č. 1042, k.č. 1043, k.č. 1044, k.č. 1045, k.č. 1046, k.č. 1047, k.č. 1048/2, k.č. 1049/1, k.č.1050, k.č.1051/1, k.č. 1052, k.č.1053, k.č.1054, k.č.1055, k.č. 1056, k.č. 1057, k.č.1058/1, k.č.1058/2, k.č.1059, k.č.1060, k.č.1061, k.č.1062, k.č.1063, k.č. 1064/1, k.č. 1065, k.č.1067, k.č.1068, k.č. 1069, k.č. 1070, k.č. 1071, k.č. 1079, k.č. 1080, k.č. 1081, k.č. 1082, k.č. 1085, k.č. 1087/1, k.č. 1087/2, k.č. 1091 sve k.o. Opatija;

- k.č. 867/105, k.č. 1733/1, k.č. 1733/2, k.č.1733/4, k.č. 1733/5, k.č. 1733/6, k.č.1734/1, k.č. 1856/1 sve k.o. Vasanska;

- k.č. 1008/1, k.č. 1024, k.č. 1025, k.č. 1026, k.č. 1027, k.č. 1029, k.č. 1031, k.č. 1041, k.č. 1042/1, k.č. 1042/2, k.č. 1043, k.č. 1044, k.č. 1045, k.č. 1046, k.č. 1047, k.č. 1048, k.č. 1049/2, k.č. 1049/3, k.č. 1049/4, k.č. 1049/5, k.č. 1049/6, k.č. 1049/7, k.č. 1049/8, k.č. 1049/9, k.č. 1049/10, k.č. 1051, k.č. 1052, k.č. 1053, k.č. 1054, k.č. 1055, k.č. 1056, k.č. 1057/2, k.č. 1130, k.č. 1131, k.č. 1220/1, k.č. 1220/2, k.č. 1221/1, k.č. 1221/3, k.č. 1223, k.č. 1238, k.č. 1255, k.č. 1260, k.č. 1261, k.č. 1262, k.č. 1281/1, k.č. 1281/2, k.č. 1281/3, k.č. 1282/1, k.č. 1282/2, k.č. 1282/3, k.č. 1282/4, k.č. 1283, k.č. 1284/1, k.č. 1284/2, k.č. 1286/3, k.č. 1285, k.č. 1286/2, k.č. 1287/1, k.č. 1287/3, k.č. 1287/4, k.č. 1287/5, k.č. 1288/1, k.č. 1288/2, k.č. 1288/3, k.č. 1289/1, k.č. 1289/2, k.č. 1289/3, k.č. 1290/6, k.č. 1291/2, k.č. 1291/3, k.č. 1292/2, k.č. 1292/3, k.č. 1293/1, k.č. 1293/2, k.č. 1293/3, k.č. 1298/1, k.č. 1298/2, k.č. 1298/3, k.č. 1299/1, k.č. 1299/2, k.č. 1299/3, k.č. 1300/1, k.č. 1300/2, k.č. 1300/3, k.č. 1301/1, k.č. 1301/2, k.č. 1302, k.č. 1329, k.č. 1330/1, k.č. 1330/2, k.č. 1331, k.č. 1332, k.č. 1334, k.č. 1335, k.č. 1336/1, k.č. 1336/2, k.č. 1339, k.č. 1340, k.č. 1341, k.č. 1342, k.č. 1343, k.č. 1347/1, k.č. 1348, k.č. 1349, k.č. 1353, k.č. 1354, k.č. 1355/2, k.č. 1355/3, sve k.o. Volosko;

- k.č. 546, k.č. 547, k.č. 548, k.č. 549, k.č. 550, k.č. 770, k.č. 569, k.č. 570/1, k.č. 604, k.č. 605/1, k.č. 607, k.č. 608, k.č. 611, k.č. 614, k.č. 615, k.č. 616, k.č. 617, k.č. 618, k.č. 619, k.č. 623, k.č. 624, k.č. 629, k.č. 639, k.č. 643/1, k.č. 643/2, k.č. 644, k.č. 645, k.č. 646, k.č. 647, k.č. 654/1, k.č. 654/2, k.č. 659, k.č. 660, k.č. 661, k.č. 662, k.č. 663, k.č. 664, k.č. 665, k.č. 703, k.č. 705, k.č. 709/1, k.č. 709/2, k.č. 710, k.č. 711/1, k.č. 711/3, k.č. 711/4, k.č. 711/5, k.č. 713/6, k.č. 713/7, k.č. 716/4, k.č. 717/1, k.č. 718, k.č. 719, k.č. 720, k.č. 721, k.č. 722, k.č. 723, k.č. 724, k.č.727, k.č. 728, k.č. 729, k.č. 730, k.č. 731, k.č. 732, k.č. 733, k.č. 734, k.č. 735, k.č. 736, k.č. 737, k.č. 738, k.č. 739, k.č. 740, k.č. 741, k.č. 742, k.č. 743, k.č. 751, k.č. 752, k.č 755, k.č. 756, k.č. 757, k.č. 759/1, k.č. 766, k.č. 767/1, k.č. 768/1, k.č. 769, k.č. 770, k.č. 771, k.č. 772, k.č. 773, k.č. 774, k.č. 810/1, k.č. 810/2, sve k.o. Pobri.

Obuhvatom su djelomično zahvaćene i ceste: 1830/1 k.o. Opatija, 1868/1 k.o. Opatija, 30/2 k.o. Opatija, k.č. 30/3 k.o. Opatija, Put u Bregi 1801/1 k.o. Opatija, Put za Forticu 805/1 i 805/2 k.o. Pobri.

Površina Dobra iznosi 259343 kvadratnih metara, a duljina 4752 metara.

Obuhvat Dobra u grafičkom obliku prilog je i sastavni dio ove Odluke.

**Članak 3.**

Šetalište Carmen Sylve kao dobro od lokalnog kulturno-povijesnog i društvenog značenjauživa osobitu zaštitu propisanu odredbama Zakona o zaštiti i očuvanju kulturnih dobara, što podrazumijeva provedbu mjera zaštite pravne i stručne naravi propisane zakonom, sukladno pravilima konzervatorske struke.

Pod mjerama iz stavka 1. ovoga članka podrazumijeva se kako slijedi:

– Grad Opatija (u daljnjem tekstu: Grad) putem nadležnog odjela osigurat će stalno praćenje stanja Dobra. Pritom će jedanput godišnje izvršiti obilazak Šetališta te izraditi izvještaj i dokumentirati zatečeno stanje vegetacije i graditeljskih dijelova (rubnjaka, Vele i Male fortice, suhozida, stijena s natpisnim pločama) na području obuhvata Dobra;

– nadležni odjel Grada organizirat će vođenje dosjea predmetnog Dobra, u kome će biti prikupljeni povijesni podaci o Dobru (od doba njegova nastanka, kroz sve povijesne faze, a činit će ga povijesne fotografije te sva ostala relevantna dokumentacija). Temeljni dokument dosjea Dobra je Povijesno-krajobrazna analiza Šetališta sa smjernicama održavanja i kartografskim prikazom obuhvata. Po izradi Povijesno-krajobrazne analize Šetališta potrebno je za istu ishoditi Mišljenje Konzervatorskog odjela u Rijeci;

            – Grad će putem nadležnog odjela davati mišljenja za nove zahvate u području obuhvata Dobra, na način da se do donošenja Povijesno-krajobrazne analize Šetališta strogo zabranjuju svi građevinski zahvati na Dobru, osim redovnog održavanja i neinvazivnih popravaka oštećenja nastalih prirodnim i ljudskim utjecajem. Posebno se štite gajevi lovora i primjerci hrasta medunca te objekti nastali tehnikom suhozidanja. Obnova suhozidne gradnje i povijesnih objekata treba se provoditi u skladu s konzervatorskom strukom. Nakon izrade Povijesno-krajobrazne analize Šetališta sa smjernicama održavanja i kartografskim prikazom obuhvata mišljenja za nove zahvate izdaje nadležni odjel temeljem Povijesno-krajobrazne analize.

**Članak 4.**

Osnovna svrha zaštite Dobra iz članka 1. ove Odluke je njegovo očuvanje u izvornom obliku te stvaranje povoljnih uvjeta za njegovu revitalizaciju.

Grad Opatija će svake godine u proračunu predvidjeti financijski iznos od najmanje 5.000,00 EUR-a za redovno održavanje šetnice Carmen Sylve kao i posebne iznose potrebne za izradu stručne dokumentacije.

**Članak 5.**

Ova Odluka dostaviti će se Ministarstvu nadležnom za kulturu radi upisa u Evidenciju dobara od lokalnog značenja, te nadležnom sudu radi upisa zaštite u zemljišne knjige.

**Članak 6.**

Ova Odluka stupa na snagu osmog dana od dana objave u Službenim novinama Grada Opatije.

**GRADSKO VIJEĆE GRADA OPATIJE**
Predsjednik Gradskog vijeća
Kristian Tončić v.r.

**KLASA:**

**UR.BROJ:**

**U Opatiji, dana 2025. godine**